Björg Eiríksdóttir í Mýdeild opnar sýningu Þann 14. janúar síðastliðinn opnaði Björg Eiríksdóttir félagi í Mýdeild sýningu á verkum sínum á Bókasafni Háskólans á Akureyri . Verkin á sýningunni eru unnin í tengslum við meistaraprófsrannsókn Bjargar þar sem hún mótar námsefni í teikningu með aðferðum starfenda - og listrannsókna . Námsefnið ber titilinn Ég sé með teikningu . Á sýningunni verða teikningar ; tvívíðar , þrívíðar , á hreyfingu , í lit og hljóði og er titill sýningarinnar Ég sé mig sjáandi en þar er vísað í orð Maurice Merleau-Pontys heimspekings og fyrirbærafræðings . Þetta er áttunda einkasýning Bjargar og hefur hún tekið þátt í fjölda samsýninga . Við óskum Björgu til hamingju með sýninguna og hvetjum þær félagskonur sem tækifæri hafa til að sjá sýninguna en hún verður opin til 19. febrúar . Opnunartími bókasafnsins er mánudaga , miðvikudaga og föstudaga kl. 8:00  16:00 og þriðjudaga og fimmtudaga kl. 8:00  18:00 . Lokað um helgar .